Suid Afrikaanse Nuus Thread - Page 12 - Stormfront
Page 12 of 226 < 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 62 112 > Last »
06-24-2005, 06:25 AM #111
Thint nie beskuldig soos Shaik 'en dis al'
Die Franse wapenreus Thales het vandeesweek, drie weke nadat regter Hilary Squires bevind het dié maatskappy het ingestem om om koopgeld aan mnr. Jacob Zuma te betaal, vir die eerste keer op dié uitspraak gereageer.
Die maatskappy het gesê hy is nie saam met Schabir Shaik aangekla nie en ontken steeds alle bewerings van korrupsie.
"Thales het niks meer om te sê oor dié kwessie nie," het me. Natasha Harvey, woordvoerder van Thales, bygevoeg.
Harvey het verwys na 'n verklaring wat Thales uitgereik het toe aanklagte op 11 Oktober verlede jaar in die Durbanse hooggeregshof teen Thint, sy Suid-Afrikaanse filiaal, teruggetrek is.
Die staat het voor die begin van die Shaik- verhoor 'n ooreenkoms met Thint aangegaan om die aanklagte teen hom terug te trek mits mnr. Alain Thétard, voormalige hoof van Thint, in 'n beëdigde verklaring erken hy het die berugte gekodeerde Franse faks geskryf.
Dié ooreenkoms is aangegaan tussen die Thales-base, adv. Bulelani Ngcuka, voormalige nasionale direkteur van openbare vervolging, en dr. Penuell Maduna, gewese minister van justisie.
Dié faks was deurslaggewend in Squires se bevinding dat Zuma ingestem het om R500 000 per jaar van Thales te ontvang. Shaik het hierdie omkopery "gereël".
Luidens die faks sou Zuma Thales beskerm teen 'n wapenondersoek en die onderneming se belange in Suid-Afrika bevorder.
In sy vorige verklaring het Thales gesê hy "het nog altyd met die Suid-Afrikaanse owerhede saamgewerk en behou ons vertroue in die hofverrigtinge se uitkoms ".
Squires het in sy uitspraak bevind dat vergaderings tussen Shaik, Zuma en Thétard oor 'n omkoopooreenkoms was en níé 'n skenking aan die Jacob Zuma Education-trust, soos Shaik beweer het, nie.
Op 10 of 11 Maart 2000 het die drie mans in Durban vergader en het Zuma, volgens Squires, met 'n kode ingestem tot die omkopery.
Thint se prokureur het destyds gesê hulle is verlig dat die aanklagte teen hulle teruggetrek is, maar bewus daarvan dat die nasionale vervolgingsgesag (NV) enige tyd weer stappe teen hulle kan doen.
Mnr. Pierre Moynot, hoof van Thint, het in hofstukke gesê die maatskappy ly skade weens die aanklagte wat oor sy kop gehang het.
Moynot het in die Shaik-verhoor getuig dat besluite oor wapenaankope in Suid-Afrika deur politici geneem word.
Daarom moet internasionale wapenmaatskappye se politieke kontakte so goed moontlik wees om te weet wie watter kontrak gaan kry, het hy gesê.
06-24-2005, 06:28 AM #112
Gemeente verbreek sy NG bande
Brakpan-Suid stig eie kerk
Nog 'n wegbreek-kerk is gestig! Nadat 'n groot deel van die NG gemeente Brakpan-Suid, wat die grootste deel van die kerkraad insluit, sowat 'n maand gelede saam met hul leraar uit die NG kerk bedank het, het hulle die afgelope Sondagmiddag die Gereformeerde Protestantse Kerk Brakpan hier in 'n skoolsaal gestig.
Ds. Hendrik Hefer (Hendrik Bybel), het die afgelope week in 'n eksklusiewe onderhoud met Oos- Rand-Beeld gesê die bedanking en wegbreek uit die NG kerk op 29 Mei het gekom nadat die gemeentelede wat saam met hom uit die kerk bedank het, gevoel het dat daar "nie vir hulle ruimte is om Bybelgetrou en belydenisgebonde te leef en te werk en sodoende die gelofte van belydenisaflegging gestand te doen nie".
Hefer, wat bykans 25 jaar in die NG kerk in die bediening gestaan het waarvan 21 jaar in die Brakpan-Suid gemeente, het gesê die NG kerk is besig om van sy belydenisgrondslag weg te dwaal.
Die besluite wat die grootste rol in Hefer en die sowat 60 gemeentelede (wat tien van die 15 kerkraadslede insluit) se bedanking gespeel het, was die besluite oor die Skrifgesag van 2002, die kindernagmaal van 1998 en die kerk se besluite ten opsigte van homoseksualiteit van 2002 en 2004.
Hy sê egter dat dit nie net oor besluite gaan nie. Besluite is die simptome van die siekte. Volgens Hefer het die eerste tekens van die siekte reeds in die 1970's begin kop uitsteek en het dit stelselmatig die NG kerk deursuur, eers baie subtiel en later baie openlik.
"Dit was moeilik om uit die NG kerk te bedank. Ons het probeer om deel van die verband te bly in die hoop dat daar 'n kentering sou kom en die kerkverband na sy gereformeerde belydenisgrondslag sou terugkeer.
"Nadat die gemeente langer as tien jaar oor die verskuiwing in die NG kerk geprotesteer het en daar geen tekens van 'n terugkeer sigbaar was nie, het ons geen ander keuse gehad as om te bedank nie," sê hy.
Hy sê verder hulle besef die nuwe gemeente sal in die toekoms weer deel moet word van 'n kerkverband, maar dit sal tyd neem.
" 'n Mens skei nie Saterdag van een vrou en trou Maandag met 'n ander een nie. Daar is op die oomblik drie moontlikhede wat ondersoek kan word, naamlik die Afrikaanse Protestante Kerk (APK), die Gereformeerde Kerke in Suid-Afrika en die Vrye Gereformeerde Kerk."
Ds. Koos Nel van die Brakpan-Oos-gemeente, wat die Brakpan- Suid-gemeente se konsulent en die verteenwoordiger in die ring is, het gesê die groot vraag nou is of die gemeente Brakpan-Suid op sy eie sal kan voortbestaan.
Daar word tans 'n opname gedoen om vas te stel hoeveel gemeentlede in die kerk agtergebly het.
Intussen gaan die gemeente voort met sy eredienste en anderverpligtinge.
06-24-2005, 06:34 AM #113
Mbeki bal vuis teen korrupsie
KAAPSTAD. - Die tyd was nog nooit beter vir die ANC om homself sonder aansiens des persoons opnuut tot "geen verdraagsaamheid vir korrupsie" te herverbind nie.
Dié boodskap het pres. Thabo Mbeki gister ingehamer toe hy die ANC se parlementêre koukus van 279 lede op die verwelkoming van adj.pres. Phumzile Mlambo-Ngcuka, 'n nuwe minister en twee adjunkministers oor "moeilike (onlangse) besluite en die wêreld se reaksie daarop" toegespreek het.
Mbeki se boodskap aan die ANC-LP's kom in die week ná mnr. Jacob Zuma se afdanking as adjunkpresident weens beweerde betrokkenheid by korrupsie en bedrog. Skaars 'n uur ná Mbeki se toespraak gister het die ANC-koukus bevestig dat hy uiteindelik van die vyf gevonniste reisskelms in sy midde ontslae geraak het.
Mnr. Mbulelo Goniwe, ANC-hoofsweep, het hier gesê Mbeki het aan die koukus benadruk dat die ANC nie "vroedvrou van die Grondwet" kan wees nie, maar dan toelaat dat sy lede se optrede grondwetlike bepalings en strukture ondermyn.
Mbeki het die noodsaak uitgewys daarvan dat die ANC aan die verwagtinge van "ons mense, nie net van die ANC nie, maar die mense van ons land" voldoen.
Volgens Goniwe weet ANC-koukuslede nou presies wat die gesindheid van die ANC se nasionale werkkomitee (NWK) oor korrupsie is.
"Daaglikse monitering gaan geskied om te verseker dat die gedrag van die party se openbare ampsdraers strook met die eise van hul roeping."
Soos verwag is, het Goniwe aangekondig dat die vyf ANC-LP's - mes. Rhoda Joemat, Ruth Bhengu, Mildred Mpaka, Nana Mnandi en Mavis Magazi - wat weens bedrog met parlementêre reiskoepons gevonnis is, "uitgetree" het.
Onderhoude is met die vyf gevoer. Hul uittrede is 'n kombinasie van afdanking én bedanking.
"Die hoofsweep, gelei deur die ANC se politieke komitee (in die parlement), doen hieroor verslag aan die partyhoofkantoor. Weens die erns van die misdaad en die party se houding hieroor, moes hulle bedank."
Oor optrede teen die oorblywende 18 aangeklaagde ANC-LP's (13 huidiges en 5 voormaliges), het hy toegegee dat dit 'n presedent skep.
Volgens hom kan die hoofsweep nie op grond van ongetoetste aantygings dié LP's dwing om te bedank nie. Hulle kan wel hul poste vrywillig ontruim.
Goniwe se geluide oor die Skerpioene het skerp verskil van sy aanval op hulle vroeër vanjaar toe hy dié elite-eenheid se ondersoek na die reisskandaal as "kwaadwillige, vervolgingsbehepte en beplande wraakoptrede" en 'n "sirkus" bestempel het.
Gister het hy gesê 'n vergadering tussen die parlement en die Skerpioene sal belangrik wees, sodat gekyk kan word na hul wedersydse bydrae.
Volksblad het telefonies vir Joemat, enigste Wes-Kapenaar onder die afgedankte LP's, gevra of hulle bedank het of afgedank is en of sy meen die ANC-optrede hieroor rakende alle betrokkenes is konsekwent.
"Ons het bedank. As 'n lid van 'n politieke party is jy altyd aan partydissipline onderworpe," het sy gesê.
06-24-2005, 06:35 AM #114
Drie beseerdes wen hofsaak teen VS-LUR oor pad
DIE Vrystaatse LUR vir openbare werke, paaie en vervoer is aanspreeklik vir alle skade wat drie jong mans opgedoen het toe die BMW waarin hulle passasiers was, 'n ongeluk op die R64-pad tussen Bloemfontein en Dealesville gemaak het en hulle beseer is.
Dit blyk uit regter G. van Coppenhagen se uitspraak in die Vrystaatse hooggeregshof in vier eisers se geding teen dié LUR.
Een van die passasiers, mnr. Berto Esterhuizen (23) van Hartswater, is luidens hofstukke weens die ongeluk bedlêend, het "min beheer oor sy kop" en het skade van R17,2 miljoen gely.
Die regter het bevind die toe stand van dié pad en veral die hoogteverskil tussen die teerblad en die gruisskouer waarvan die verweerder bewus was of redelikerwys bewus moes wees, het op 22 Junie 2001 in die omgewing waar die ongeluk gebeur het, 'n gevaar vir padgebruikers ingehou.
Esterhuizen word in die geding verteenwoordig deur adv. Maryke van Rooyen, die tweede eiser. Esterhuizen was 'n passasier in die voorste sitplek.
Mnre. Renier Zietsman (22) en Arend Hendrik Adriaanse (23), ook van Hartswater, was passasiers agter in die BMW 316 en is onderskeidelik die derde en vierde eisers. Esterhuizen se pa, mnr. Theophilus Esterhuizen, is die eerste eiser.
Die motor, wat deur mnr. C.R. Joubert bestuur is, was dié dag sowat 20 km van Bloemfontein in 'n ongeluk betrokke. Esterhuizen jr., Zietsman en Adriaanse het lig gaamlike en sielkundige letsels opgedoen, het die regter gesê.
In die dagvaarding word beweer die Vrystaatse departement van openbare werke, paaie en vervoer se plig het die instandhouding van die paaie se gruisskouers ingesluit sodat die "val" (indien enige) tussen die teeroppervlak en die gruisskouer nie wesenlik is nie.
Joubert het getuig hy het na links geswenk om 'n wildsbokkie op die pad te vermy. Die linkerwiele het op die gruisskouer beland. Hy het snelheid verminder en terugbeweeg na regs. Net voordat die linkerwiele op die teerpad kon kom, het hy 'n "rukkerige beweging" op die stuurwiel gevoel en beheer oor die motor verloor. Die motor het 'n wal aan die ander kant van die pad getref, omgeslaan en weer op die wiele te lande gekom.
Joubert en sy pa het die toneel die volgende dag besoek. "Wat hulle opgeval het, was die verskille in die hoogte tussen die gruisskouer en die teerblad aan die linkerkant van die pad waar die voertuig aanvanklik die teer verlaat het en weer moes terugkeer op die teerblad," het die regter gesê.
Inspeksieverslae wat deur werknemers van die verweerder opgestel is oor die deel van die pad waarop die ongeluk gebeur het, het getoon dat die gruisskouers as "uitgery" aangemerk word en dat dit "herstel" moet word.
Die regter het gesê al die getuienis bevestig 'n verskil in hoogte tussen die teerblad en gruisskouer kan gevaar inhou vir verkeer wat van die skouer na die teerblad wil terugkeer. Die gevaarlike situasie kon vermy of reggestel word deur die verweerder , maar die verweerder het versuim om dit te doen. Nalatigheid deur die verweerder is dus bewys. Die regter het bevind dat die verweerder aanspreeklik is vir alle skade wat deur die eisers opgedoen is. Luidens die eisers se hofstukke het Esterhuizen sr. skade gely van R892 085 weens hospitaal-, mediese en verwante koste vir sy seun. Zietsman het glo skade van R230 000 gely en Adriaanse skade van R1,1 miljoen.
06-24-2005, 06:37 AM #115
Vrystaat-boer boete opgelê oor vals geld
PRETORIA. - 'n Vrystaatse boer wat vals banknote in sy besit gehad het, moes - met regte geld - gister R10 000 boete betaal of anders twee jaar tronk toe gaan.
Mnr. Pieter George du Plessis (47) van Fouriesburg is dié vonnis in die Pretoriase landdroshof opgelê. Hy is ook tot 'n verdere agt jaar gevangenisstraf gevonnis wat voorwaardelik vir vyf jaar opgeskort is.
Hy het skuld beken ingevolge die Reserwebankwet.
Die aanklagte teen sy mede-beskuldigde, mnr. Hendrik Schalk Theron (46), ook van Fouriesburg, is teruggetrek. Volgens hul prokureur, mnr. Jacques Kruger van Bethlehem, "is hy onskuldig en het hy net saamgery".
Die polisie het die twee vroeër vanjaar in Sunnyside in hegtenis geneem. Vals Suid-Afrikaanse banknote met 'n sigwaarde van R47 000 en vals Lesotho-geld met 'n sigwaarde van R19 500 is in die bakkie waarmee hulle gery het, gekry.
Ter versagting van vonnis is aangevoer dat Du Plessis, 'n pa van twee, 'n eerste oortreder is en dat sy optrede nie enige ernstige skade tot gevolg gehad het nie.
06-24-2005, 06:38 AM #116
Skerpioene slaan toe op hoës in Mangaung-munisipaliteit
DEBBIE SAUER 'n SLUIER van geheimhouding het gister om bedrywighede by die Mangaung-munisipaliteit in Bloemfontein gehang nadat die Skerpioene vóór kantoorure op die Bram Fischer-gebou toegesak en glo talle hooggeplaastes in die munisipaliteit se huise deurgesoek het.
Na verneem word, hou die ondersoek verband met die Skerpioene se ondersoek na bedrog en korrupsie betreffende tenders, waarby glo meer as 20 hooggeplaastes en amptenare in die munisipaliteit betrokke is. 'n Ingeligte het gister aan Volksblad gesê die ondersoek strek glo wyer as net 'n paar hooggeplaastes.
Dié verrassing het gister gekom op dieselfde dag dat pres. Thabo Mbeki aan ANC-LP's in die parlement gesê het dié party kan nie langer korrupte ampsdraers in sy geledere duld nie.
Hordes belastingbetalers wat hul rekenings wou betaal of ander sake in die gebou wou doen, is gister by die deure van die gebou weggewys.
Geskokte personeellede is ook vroegoggend weggewys en is toegang tot hul kantore geweier.
Lede van die Skerpioene het reeds voor middagete belaaide kartondose by die gebou uitgedra en nog leë kartondose by die gebou ingedra. Nog lede het met 'n rekenaarkas en bykomstighede by die gebou opgedaag en 'n plek gesoek om dié rekenaars op te stel.
Mnr. Kopung Ralikontsane, waarnemende munisipale bestuurder van Mangaung, het gistermiddag op 'n nuuskonferensie bevestig dat die Skerpioene, ingevolge 'n lasbrief, die munisipale kantore beset het. Hy sê die Skerpioene het deur die loop van die dag die gebou deurgesoek en op sekere inligting en dokumente beslag gelê. Die gebou is vir die dag gesluit.
By navraag gister was die Skerpioene glo besig om inligting op die eerste, tweede, derde en sewende verdieping van die gebou bymekaar te maak en hulle was teen saktyd gisteraand nog by die gebou. Die munisipale bestuurder van die mu nisipaliteit, mnr. Mojalefa Matlole, die uitvoerende burgemeester, mnr. Pappie Mokoena, die speaker, mnr. Zongezile Zumane, en die bedryfshoof, mnr. Mzwandile Silwana, se kantore is onder meer op dié verdiepings geleë. Sommige personeellede op dié betrokke verdiepings was gister saam met die Skerpioene in die gebou.
Ralikontsane sê Matlole was gister uitstedig en het mnr. Sydney Mufumadi, minister van provinsiale en plaaslike regering, van sy vordering in die Phumelela-munisipaliteit (Vrede, Memel, Warden) ingelig. Die minister het Matlole vroeër opdrag gegee om die leisels in die probleemgeteisterde munisipaliteit oor te neem.
Mokoena se woordvoerder, mnr. Lele Mamatu, sê die burgemeester is sedert verlede week met siekteverlof.
Ralikontsane sê die normale dienste behoort vandag om 07:45 by die Bram Fischer-gebou hervat te word.
06-24-2005, 06:41 AM #117
'Verenigde front vir landbou'
Die algemene raad van TLU SA het op sy raadsvergadering besluit om kragte saam te snoer met die Nasionale Agri-grondforum (NAGF). "Die tyd het aangebreek dat die kommersiële landbou sy kragte saamsnoer om die eiendomsreg van die kommersiële landbouer te verseker. Daar kan nie met die regte van die kommersiële boer gespeel word nie", sê mnr. Paul van der Walt in 'n nuusverklaring.
Die TLU SA se algemene raad het sterk standpunt ingeneem en verklaar dat alles in die stryd gewerp moet word om met 'n verenigde front die impak van grondeise op die kommersiële landbou teen te werk en te verhoed dat die boer sy grond, huis en beroep verloor of prys gee en die bedryf verlaat.
"TLU SA en NAGF het ooreengekom om alle moontlikhede te ondersoek om grondeise in die landbou regverdig, billik, en vreedsaam te bestuur en spoedig te laat afhandel", het mnr. Van der Walt gesê.
06-24-2005, 06:42 AM #118
Bedrog met grondeise glo nek omgedraai
Die Departement van Grondsake en die Grondeisekommissie meen hulle het die voorkoms van bedrog met grondeise in bedwang gebring. Nuwe maatreëls is ingestel om 'n "positiewe voorkomingstrategie" in werking te stel.
Mnr. Blessing Mphela, grondeisekommissaris van Gauteng en Noordwes, sê hy is bewus van ses gevalle waar bedrog plaasgevind het. Ongeveer R100 000 is ter sprake.
Hy sê individue verkry bedrieglike ID-boekies, waarskynlik deur dit self te vervals of deur wanvoorstellings aan die Departement van Binnelandse Sake. Sulke mense kan dan maklik geld eis wat eintlik iemand anders moet toekom. Hierdie situasie word volgens hom nou hokgeslaan.
Mphela sê daar is onlangs 'n vergadering tussen die Grondeisekommissie en mnr. Jackie Selebe, die nasionale polisiekommissaris, gehou om hierdie kwessie te bespreek.
As iemand nou sy uitbetaling gaan haal, sal vrae, soos sy woonadres en name van broers en susters, beantwoord moet word. Hy sê die installering van kameras word ook ondersoek. Volgens Mphela sal foto's en vingerafdrukke 'n groter rol begin speel.
06-24-2005, 06:44 AM #119
Skaapvleis uit buurland knou
Die invoer van skaapvleis uit Namibië benadeel dié land se produsente en dié van Suid-Afrika. Voorheen het die Namibiese karkasse dieselfde prys as dié van Suid-Afrika gehaal, maar nou moet hulle 'n plek in die mark soek. Terselfdertyd word die Suid-Afrikaanse prys ook geleidelik afgetrek.
Mnr. H.G. Human van Prieska het op die kongres van die Noord-Kaapse Rooivleisprodusente-organisasie (NKRPO) in Kimberley gesê om die beste vir albei lande se boere te verseker, is alliansies met die Namibiërs nodig. Druk moet ook uitgeoefen word dat die standaard behou en dat die Namibiese vleis duidelik gemerk moet wees.
Van die nadele wat die Namibiese besluit vir Suid-Afrika inhou, is dat Noord-Kaapse abattoirs tot 20 % minder diere slag. Nou moet hulle hul koste tot nadeel van die Suid-Afrikaanse boere verhoog.
Omdat die Namibiese abattoirs, vanwaar die skaapvleis na Suid-Afrika uitgevoer word, op 'n uitvoerstandaard is en 'n uitstekende produk lewer, moet die abattoirs in Suid-Afrika sorg dat hul produkte op dieselfde standaard is.
Mnr. Manie Booysen, uitvoerende hoof van die SA Vleisbedryfsmaatskappy (Samic), sê as die invoerstelsel Suid-Afrika benadeel, sal versoek word dat die heffing van 40 % wat op Australiese skaapvleis geld, ook in dié geval ingestel word. Die statutêre heffing waarvoor aansoek gedoen is, sal ook op die Namibiese vleis van toepassing wees.
Mnr. Frikkie Bester, voorsitter van die direksie van Roelcor-vleis van Somerset-Oos, sê almal in die vleisbedryf is van mekaar afhanklik. Die probleem is dat Namibië tans die Suid-Afrikaanse vleisprys bepaal. Suid-Afrikaanse handelaars kan nie meer vra of betaal as dié prys nie. As Namibië 'n heffing vir uitvoer kan instel, kan Suid-Afrika dit seker ook doen om Suid-Afrikaanse produsente en die prys te beskerm.
Mnr. Paul Strydom, algemene bestuurder van die Namibiese vleisraad, sê Suid-Afrika is 'n belangrike mark vir Namibië. Sowat 15 % van die skaapvleis wat in Suid-Afrika verbruik word, kom van Namibië af. Volgens hom wil dié land nie die mark versteur of verloor nie, want die kans is skraal dat hy 'n beduidende mark vir skaapvleis in Europa sal kry.
Die verskil tussen die Namibiese prys en dié van die Rooivleis-abattoirvereniging (RVAV) is klein. Die doelwit is dat produsente dieselfde prys as die RVAV-prys ontvang. Gesprekke word met die abattoirs, die Namibiese Lewendehaweprodusente-organisasie (LPO) en produsente gevoer om die nadelige uitwerking te beperk.
Strategiese alliansies tussen Suid-Afrika en Namibië is moontlik. Die huidige ooreenkomste tussen die twee lande maak nie voorsiening vir heffings op die invoer van vleis nie.
06-24-2005, 06:46 AM #120
Nasionale grondberaad kry uiteindelik sy plek op kalender
Grondeise in stedelike gebiede en omgewingsensitiewe gebiede soos vleilande is van die kwessies onder die vergrootglas wanneer Suid-Afrika se grondsituasie oor die komende weke druk bespreek gaan word.
Die lank verwagte nasionale grondberaad het verlede week 'n vaste plek op die kalender gekry. Verskeie rolspelers het reeds daarop begin voorberei en voorbrand begin maak vir die beraad van 27 Julie af in Johannesburg.
Intussen is die Nasionale Agri Grondforum (NAGF), 'n organisasie vir grondeienaars wat deur grondkwessies geraak word, ook besig om 'n restitusie-simposium vroeg in Augustus te reël.
Mnr. Phile van Zyl, voorsitter van die NAGF, meen die nasionale beraad en NAGF-simposium sal mekaar aanvul. Dieselfde rolspelers vanuit georganiseerde landbou sal op albei geleenthede teenwoordig wees, hetsy onder die vaandel van die NAGF of Agri SA.
Die forum het duidelike verwagtings vir die nasionale grondberaad - dat dit die verwagtings van die breër publiek meer realisties sal maak, het hy gesê.
Op sy beurt het TLU SA se algemene raad besluit om kragte saam te snoer met die NAGF. "Die tyd het aangebreek dat die kommersiële landbou kragte saamsnoer om sy eiendomsreg te verseker. Daar kan nie met die regte van kommersiële boere gespeel word nie," het mnr. Paul van der Walt, TLU SA-president, gesê. Volgens Van Zyl sal hulle met die TLU saamwerk insoverre hul doelwitte ooreenstem. Die NAGF het ook 'n samewerkingsooreenkoms met Agri SA en hulle onderhandel met die National African Farmers' Union.
Rolspelers soos die grondeisekommissie, die kongres vir tradisionele leiers (Contralesa), politieke partye en die Wêreldbank het reeds aangedui dat hulle die NAGF-simposium gaan bywoon. Die doel is om praktiese en volhoubare oplossings vir vraagstukke oor grondhervorming en restitusie te kry.
Volgens Van Zyl is restitusiekwessies dikwels meer ingewikkeld as wat dit op die oog af lyk. "Hoewel die meeste grondeise die landboubedryf in sy geheel raak - van kommersiële tot opkomende boere - is daar ook kwessies oor stedelike eise sowel as omgewingsensitiewe gebiede soos vleilande en bewaargebiede wat aandag moet kry."
Page generated in 1.28523 seconds with 12 queries